ตลท. จับ SEAOIL ใช้เกณฑ์ Cash Balance เริ่มพรุ่งนี้
ตลท. จับ SEAOIL ใช้เกณฑ์ Cash Balance เริ่มพรุ่งนี้
ตลท. จับ SEAOIL ใช้เกณฑ์ Cash Balance เริ่มพรุ่งนี้
13 ม.ค. 2564

ตลาดหลักทรัพย์แห่งประเทศไทย (ตลท.) ประกาศหลักทรัพย์บริษัท ซีออยล์ จำกัด (มหาชน) จำกัด (มหาชน) หรือ SEAOIL เข้าข่ายมาตรการกำกับการซื้อขาย ระดับ 1 : Cash Balance ให้มีผลตั้งแต่วันที่ 14 ม.ค.2564 สิ้นสุดวันที่ 3 ก.พ.2564
ขณะที่ SEAOIL แจ้งว่า ตามที่ตลาดหลักทรัพย์ฯ ได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของ SEAOIL เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วนบริษัทขอชี้แจงว่า บริษัทไม่มีพัฒนาการที่สำคัญใด ๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯ ในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สิน หรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป
อนึ่ง ราคาหุ้น SEAOIL ปิดตลาดหุ้นวันนี้อยู่ที่ 3.24 บาท บวก 0.60 บาท หรือ 22.73% สูงสุดที่ 3.26 บาท ต่ำสุดที่ 2.72 บาท ด้วยมูลค่าซื้อขาย 116.12 ล้านบาท